Na podlagi 58. člena Zakona o javnih uslužbencih (Uradni list RS, št. 63/07 – uradno prečiščeno besedilo in nasl.) **Ministrstvo za naravne vire in prostor, Geodetska uprava Republike Slovenije** objavlja javni natečaj za zasedbo prostega uradniškega delovnega mesta za polni delovni čas **za določen čas 10 mesecev, to je** **za čas pripravništva**:

**Svetovalec – pripravnik v Geodetski pisarni Litija (Območna geodetska uprava Ljubljana)**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja) oziroma najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) oziroma najmanj visokošolsko univerzitetno izobraževanje (prva bolonjska stopnja) /visokošolska univerzitetna izobrazba (prva bolonjska stopnja);
* še niso bili v delovnem razmerju na delovnem mestu, za katero je bila pogoj stopnja izobrazbe iz prejšnje alineje;
* znanje slovenskega jezika;
* državljanstvo Republike Slovenije;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Glede na prvi odstavek 106. člena Zakona o javnih uslužbencih se za pripravnika sprejme oseba, ki **prvič sklene delovno razmerje z zahtevano stopnjo izobrazbe** in se usposablja za opravljanje dela. Morebitna predhodna zaposlitev na delovnem mestu z nižjo stopnjo izobrazbe od zahtevane za to delovno mesto ni izločilni kriterij.

Naloge delovnega mesta:

* priprava na pomoč pri pripravi predpisov in drugih zahtevnejših gradiv;
* priprava na zbiranje, urejanje in priprava podatkov za oblikovanje zahtevnejših gradiv;
* priprava na samostojno oblikovanje manj zahtevnih gradiv s predlogi ukrepov;
* priprava na vodenje zahtevnih upravnih postopkov na prvi stopnji;
* priprava na opravljanje drugih upravnih nalog podobne zahtevnosti.

Prednost pri izbiri bodo imeli kandidat z zaključeno izobrazbo geodetske smeri.

Prijava mora biti **obvezno oddana na predpisanem obrazcu**, ki je sestavni del objave in mora vsebovati:

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena;
2. pisno izjavo kandidata, da:
* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Zaželeno je, da prijava vsebuje tudi kratek življenjepis ter, da kandidat v njej poleg formalne izobrazbe navede tudi druga znanja in veščine, ki jih je pridobil.

Natečajna komisija bo strokovno usposobljenost kandidatov presojala na podlagi dokumentacije ter na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti.

Z izbranim kandidatom bo sklenjeno delovno razmerje na delovnem mestu svetovalec - pripravnik za določen čas 10 mesecev. Po zaključenem pripravništvu se lahko sklene delovno razmerje za nedoločen čas.

Izbrani kandidat bo delo opravljal v prostorih Območne geodetske uprave Ljubljana, Geodetske pisarne Litija, Ulica Mire Pregljeve 4, 1270 Litija oziroma v prostorih, kjer organ opravlja svoje delo.

Nepravočasne in nepopolne prijave se v skladu z 21. členom Uredbe o postopku za zasedbo prostega delovnega mesta v organih državne uprave in v pravosodnih organih (Uradni list RS, št. 139/2006 in 104/2010) ne bodo uvrstile v izbirni postopek.

Kandidat vloži prijavo v pisni obliki **(IZPOLNJEN PRILOŽEN OBRAZEC »VLOGA ZA ZAPOSLITEV«)** v zaprti ovojnici z označbo »**Javni natečaj – Svetovalec-pripravnik v GP Litija, št. 10001-33/2025-2562**« v roku **8 dni** po objavi na osrednjem spletnem mestu državne uprave in spletni strani Zavoda Republike Slovenije za zaposlovanje na **naslov**:Geodetska uprava Republike Slovenije, Zemljemerska ulica 12, 1000 Ljubljana. Če je prijava poslana priporočeno po pošti, se za dan, ko je Geodetska uprava Republike Slovenije prejela prijavo, šteje dan oddaje na pošto. Za pisno obliko prijave se šteje tudi elektronska oblika, poslana na **elektronski naslov**: **pisarna.gu@gov.si** , pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni najkasneje v roku 60 dni po opravljeni izbiri.

Obvestilo o končanem izbirnem postopku bo objavljeno na osrednjem spletnem mestu državne uprave [www.gov.si/zbirke/delovna-mesta](http://www.gov.si/zbirke/delovna-mesta).

Informacije o delovnem področju: Gorazd Zupanc (01 241 78 01).

Informacije o izvedbi javnega natečaja : Alenka Kovač (01 478 48 11).

V besedilu uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.